Diari Oficial de la Generalitat Valenciana


Sumari del DOGV 163, del 23-05-1984 (1984/802902)

ORDRE del 27 d'abril de 1984, de la Conselleria de Cultura, Educació i Ciència, per la qual es regula, amb caràcter transitori, el sistema de provisió de vacants de Professorat als col.legis de pràctiques annexos a les Escoles Universitàries dc Formació del Professorat d'Educació General Bàsica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/04/27/(1)/dof/vci/html**

### Dades del document

Número de DOGV
:   163

Data del DOGV
:   23-05-1984

Secció del DOGV
:   DISPOSICIONS GENERALS

Número del document
:   1984/802902


Data del document
:   27-04-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 27 d'abril de 1984, de la Conselleria de Cultura, Educació i Ciència, per la qual es regula, amb caràcter transitori, el sistema de provisió de vacants de Professorat als col.legis de pràctiques annexos a les Escoles Universitàries de Formació del Professorat d'Educació General Bàsica.  
D'acord amb el Reial Decret 2093/83, del 29 de juliol sobre traspàs de funcions i serveis a la Comunitat Valenciana en matèria d'educació i fent ús de les atribucions que s'hi contenen procedeix de proveir els vacants de professorat que hi ha als Col·legis públics de pràctiques de la Comunitat Valenciana. Mentre no es dicte una normativa que substituesca a la vigent, cal establir amb caràcter transitori, un sistema de provisió de les vacants dels Col·legis públics de pràctiques.   
En conseqüència, he disposat:   
Article 1.r  
La provisió de vacants de Professorat de Col·legis de pràctiques, annexos a les Escoles Universitàries de Formació del Professorat d'Educació General Bàsica es realitzarà en règim de comissions de servei, mitjançant un concurs públic de mèrits que serà resolt per una Comissió Provincial de Selecció, la composició i funcions de la qual s'estableixen en aquesta Ordre.   
Article 2.n  
L'esmentada Comissió Provincial de selecció estarà formada pels membres següents:   
President: El Cap dels Serveis Territorials d'Educació.   
Vicepresident: El Director de l'Escola Universitària de Formació del Professorat d'Educació General Bàsica.   
Vocals: L'Inspector en Cap de cada Servei Territorial d'Educació General Bàsica. El Director del Col·legi públic de pràctiques a què les vacants es refereixen. Un professor d'E.G.B., en actiu, de reconeguda dedicació a la renovació pedagògica, a proposta del Cap dels Serveis Territorials d'Educació.   
Secretari: Un funcionari dels Serveis Territorials d'Educació, amb veu i sense vot, designat pel Cap dels Serveis Territorials d'Educació.   
Article 3.r   
Es competència de la Comissió de selecció resoldre els concursos públics de mèrits per a la provisió de places vacants de Professorat d'acord amb el barem que figura com a annex en aquesta Ordre, així com efectuar les propostes de nomenament en règim de comissions de servei.   
Els aspirants, que podran ser citats a entrevista cas que la Comissió ho crega necessari, prestaran junt a la sol·licitud el corresponent curriculum i una Memòria que comprenga el projecte educatiu que desentrollaran cas de resultar seleccionats.   
Article 4.t  
La Comissió es reunirà preceptivament totes les vegades que calga per al compliment dels seus objectius. Si de cas, el funcionament de l'esmentada Comissió serà regida per les disposicions de la Llei de Procediment Administratiu en matèria d?òrgans col·legiats.   
Article 5.é  
La Comissió donarà la màxima publicitat a la convocatòria de totes les vacants que hi haja, especificant les places, especialitats i modalitats que necessiten, així com al barem a què fa referència l'article tercer. Amb aqueix fi, es concedirà un termini de quinze dies per a presentar les sol·licituds i la documentació exigida.   
Article 6.é  
Per tal de ser nomenats en règim de comissió de serveis, un professor d'un Col·legi públic de pràctiques haurà de pertànyer al Cos de Professors d'Educació General Bàsica, tenir tres anys de serveis en propietat i a més, acreditar l'especialitat corresponent a la plaça convocada en aquest cas.   
Article 7.é  
Les propostes de nomenament seran trameses per la Comissió provincial, a través dels Serveis Territorials d'Educació a la Direcció General d'Educació Bàsica i Ensenyaments Especials.   
Article 8.é  
Els nomenaments seran efectuats per la Direcció General d'Educació Bàsica i Ensenyaments Especials, en règim de comissions de servei per un curs escolar.   
DISPOSICIO ADDICIONAL  
Amb data de 31 d'agost de 1984 cessaran totes les comissions de serveis dels professors que ocupen les places vacants als Col·legis de pràctiques.   
València, 27 d'abril de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Barem per a la selecció de Professors d'Educació General Bàsica que participen en els concursos de mèrits per als Col·legis Públics de Pràctiques.   
1. Serveis.  
1.1. Antiguitat en el cos:  
 Per cada any de servei actiu en el Cos (fins un màxim de cinc punts) 1,00  
1.2. Serveis en Col·legis de Pràctiques:  
 Per cada any en comissió de serveis en un Col·legi de Pràctiques (fins  
 un màxim d'1,50 punts) 0,25  
2. Mèrits acadèmics.  
2.1. Valoració de l?expedient acadèmic del concursant. S?obtindrà la  
 qualificació mitja. Posant el cas que siga de sobresalient es donaran  
 tres punts; si és de notable, dos punts; si és d'aprovat, un punt (s'accepten decimals).  
2.2. Per premi extraordinari en els estudis de Magisteri 1,50  
2.3. Títols acadèmics diferents del al·legat per ingressar en el Cos:  
2.3.1. Pel Títol de Doctor 3,00  
2.3.2. Pel Títol de Llicenciat, Enginyer Tècnic o Arquitecte 200  
2.3.3. Pel Títol de Diplomat, Enginyer Tècnic o Arquitecte Tècnic 1,00  
2.4. Cursos d'especialització i perfeccionament:  
2.4.1. Per cada diploma d'especialització de cursos convocats pel Ministeri  
 d'Educació i Ciència signats pel Rector de la Universitat corresponent 1,00  
2.4.2. Per cursos de perfeccionament convocats pel Ministeri per Ordre Ministerial 0,40  
3. Mèrits professionals.  
3.1. Per publicacions en el camp didàctic i educatiu, fins un màxim de 2,00  
3.2. Per investigacions, experiències directament relacionades amb la funció  
 docent, fins 3,00  
3.3. Per la Memòria presentada al Concurs de mèrits, amb projecte educatiu  
 personal fins 4,00  
Notes: 1.ª Per el còmput de la puntuació de l'apartat 1 (Serveis) no es puntuaran les fraccions de temps inferiors a un any.   
2.ª La puntuació per titulacions serà otorgada, per als mateixos estudis, només el títol de major rang acadèmic.   
3.ª Els títols de l'apartat 2 (Mèrits acadèmics), obtinguts a l'estranger seran puntuats amb la mateixa valoració, sempre que vagen degudament convalidats.   
4.ª En cap cas es tindran en compte els mèrits no justificats documentalment.


Còpia Permalink ELI